છેલ્લા કેટલાક ક્વાર્ટર્સથી દર વખતે ટીસીએસ ત્રિમાસિક આંકડાઓ જાહેર કરે છે અને રોકાણકારો ઉત્સાહિત બની જતા હોય છે . એવી જ રીતે એચસીએલ ટેક પણ આશ્ચર્યજનક રીતે વૃદ્ધિ પામી રહ્યો છે . જ્યારે ઇન્ફોસિસના કિસ્સામાં છેલ્લા ત્રણ વર્ષથી જ્યારે પણ તે પોતાના પરિણામો જાહેર કરે છે ત્યારે અલગ વાત બની રહી છે . કેટલીકવાર પરિણામો એટલા નિરાશાજનક રહે છે કે પરિણામોના દિવસે સ્ટોકમાં 16થી 17 ટકાનું ગાબડું પડી જાય છે . જો કે હવે પવનની દિશા બદલાઇ છે . તાજેતરના ઇતિહાસમાં એવું પ્રથમ વાર બન્યું છે કે પરિણામોના બીજા જ દિવસે એચસીએલ ટેકના શેર્સમાં 9 ટકાનો ભારે ઘટાડો જોવા મળી અને આવી જ સ્થિતિ ટીસીએસના કિસ્સામાં પણ છે . તેના શેર્સમાં પણ 9 ટકાનો ઘટાડો નોંધાયો છે . બીજી તરફ જૂન 30,2014ના રોજ પૂરા થતા ક્વાર્ટરના પરિણામો આવ્યા બાદ ઇન્ફોસિસના શેર્સમાં 7 ટકાનો જંગી ઉછાળો જોવા મળ્યો છે . ટીસીએલ અને એચસીએલ ટેકના કિસ્સામાં શું થયું ? વિશ્લેષકોનું માનવું છે કે ટીસીએલ અને એચસીએલ ટેકના પરિણામો એટલા પણ નિરાશાજનક નથી . શક્ય છે કે વિદેશી ફંડોએ આ શેર્સનું ભારે વેચાણ કર્યું હોય જેના કારણે આ શેર્સ ઊંધા માથે પછડાયા છે . કેટલીક બ્રોકિંગ ફર્મ્સે ટીસીએસના સ્ટોક્સ ખરીદવાની હજી પણ સલાહ આપી છે . ઇન્ફોસિસ ખરીદો અનેક બ્રોકિંગ ફર્મ દ્વારા ઇન્ફોસિસના શેર્સ ખરીદવાની સલાહ આપવામાં આવે છે . ઇન્ફોસિસના પરિણામો બાદ ICICI ડાયરેક્ટે તેને ખરીદવાની ભલામણ કરી છે . હવે તેની ટાર્ગેટ પ્રાઇસ વધારીને રૂપિયા 4465થી 4500ની વચ્ચે આપવામાં આવી રહી છે . તારણઃ ટીસીએસના શેર્સ વેચવાને બદલે તેના પર દાવ લગાવવા જેવો છે . લોવર લેવલે એચસીએલ પણ ખરીદવા જેવા છે . 30 જૂન , 2014ના રોજ પૂરા થતા ક્વાર્ટરના પરિણામો નીચા આવવાનું એક કારણ એ પણ હોઇ શકે કે બંને કંપનીઓ પાસેથી રોકાણકારોની અપેક્ષા વધી ગઇ હતી .